b'\n_START_ARTICLE_\nWeston under Penyard\n_START_PARAGRAPH_\nWeston under Penyard er en lille landsby i Herefordshire, England. Indbyggertallet i dets Civil Parish var 1.007 i 2011. Den ligger ved A40 road omkring 3 km \xc3\xb8st for Ross-on-Wye. Penyard er en stor banke._NEWLINE_Sognets kirke, St Lawrence, har et h\xc3\xb8jt t\xc3\xa5rn fra 1300-tallet. Frem til 1750 havde den et spir, indtil det blev ramt af et lyn._NEWLINE_Et wesleyansk kapel blev opf\xc3\xb8rt ved Buryhill i begyndelsen af 1800-tallet, men brugen af det oph\xc3\xb8rte i 1964._NEWLINE_En smule mod \xc3\xb8st under nogle marker ligger den tidligere romerske bos\xc3\xa6ttelse Ariconium, som har givet navn til de historiske omr\xc3\xa5der i Herefordshire Ergyng og Archenfield. Navnet Ariconium er romersk-britisk og svarer muligvis til den romerske provins Galatien_NEWLINE_Richard Amerike (c. 1445\xe2\x80\x931503), der var en k\xc3\xb8bmand i Bristol, og som nogle mener har givet navn til Amerika, blev f\xc3\xb8dt i Weston under Penyard._NEWLINE_I udkanten af landsbyen ligger Bollitree Castle, som i \xc3\xb8jeblikket ejes af Top Gear-v\xc3\xa6rten Richard Hammond. Det best\xc3\xa5r af et hus, der blev bygget omkring 1700 opf\xc3\xb8rt p\xc3\xa5 tidligere bygninger, krenelerede mure, t\xc3\xa5rne og en voldgrav, der blev tilf\xc3\xb8jet i 1700-tallet. 3 km sydvest herfor ligger de f\xc3\xa5 rester af Penyard Castle, der var en bord fra 1300-tallet, hvor der i 1600-tallet blev opf\xc3\xb8rt et hus.\n_START_SECTION_\nJernbane\n_START_PARAGRAPH_\nWeston under Penyard Halt var en tidligere station p\xc3\xa5 Hereford, Ross and Gloucester Railway p\xc3\xa5 stykket mellem Ross-on-Wye og Grange Court og derfra til Gloucester. Den \xc3\xa5bnede i 1929 for at konkurrere med lokal vej og l\xc3\xa5 p\xc3\xa5 Great Western Railway line hvor den forbandt Ross-on-Wye og Gloucester. I dag er der intet tilbage af stationen.'